Mae'r erthygl hon yn sôn am y cyflwynydd tywydd.  Am y cyflwynydd a gohebydd newyddion, gweler Sian Lloyd (cyflwynydd newyddion).

Cyflwynydd teledu a meteorolegydd Cymreig yw **Siân Lloyd** (ganed 3 Gorffennaf 1958). Hi yw'r cyflwynydd tywydd benywaidd hiraf yn ei swydd yn y Deyrnas Unedig, ar ôl ymddangos ar Dywydd ITV am 24 mlynedd, o 1990 hyd 2014.

Bywgraffiad
-----------

Ganwyd Siân ym Maesteg, Morgannwg, yn ferch i  athrawon. Mynychodd Ysgol Gyfun Ystalyfera, ac yn 1975 perfformiodd yn Eisteddfod Genedlaethol yr Urdd ble enillodd y Goron. Graddiodd gydag anrhydedd dosbarth cyntaf o Goleg y Brifysgol, Caerdydd (nawr Prifysgol Caerdydd), cyn mynd ymlaen i Goleg yr Iesu, Rhydychen lle y dechreuodd weithio ar gyfer gradd ôl-raddedig B. Litt. mewn Astudiaethau Celtaidd, ond gadawodd ar ôl blwyddyn heb raddio. Mae ganddi gymwysterau meteoroleg gan Goleg y Swyddfa Dywydd, ac yn aml yn ymddangos mewn rhaglenni dogfen am y tywydd.

Cychwynnodd Siân ei gyrfa ym maes y cyfryngau fel ymchwilydd ar gyfer y rhaglen newyddion nosweithiol *BBC Wales Today*, wedi ymateb i hysbyseb yn nhudalennau cyfryngau *The Guardian*. Yna daeth yn gyhoeddwr rhaglenni ar y sgrîn ar gyfer S4C. Yn ystod dangosiad cyntaf y ffilm *The Avengers* roedd hi'n gwisgo catsuit croen-dynn du, ac enillodd wobr am y wisg orau.

Tra oedd yn gweithio i Worldwide Television News yn Llundain, gofynnwyd iddi weithio gyda'r Swyddfa Dywydd ar raglenni dogfen am y tywydd. Yna fe wnaeth prawf sgrin ar gyfer y Tywydd ITV yn 1990 a churodd 200 o bobl i'r swydd. Enillodd Sian y wobr am y cyflwynydd tywydd gorau ar deledu gan Glwb Diwydiannau Teledu a Radio yn 2005 a 2007. Am gyfnod, roedd hi hefyd yn cyflwyno rhagolygon y tywydd ar ITV News London. Ym mis Chwefror 2014, gadawodd ei swydd yn ITV i "ganlyn cyfleoedd newydd".

Yn falch o fod yn Gymraes tra'n byw yn Llundain, sefydlodd y clwb cymdeithasol SWS ("Social, Welsh and Sexy") yn y Groucho Club mewn partneriaeth a'r diddanwr Stifyn Parri. Mae Bryn Terfel a Siân Phillips yn noddwyr.

Yn 2007, enillodd Siân wobr "Pen-ôl y Flwyddyn", gan ei gwneud y fenyw hynaf i ennill y teitl. Serennodd hefyd fel y seleb 'cudd' enwog mewn pennod o sioe CBBC  *Hider in the House*. Bu Siân hefyd yn cefnogi Cymdeithas Sense-National Deafblind a Rwbela, ac yn 2007 roedd yn bresennol yn y lansiad ymgyrch Fill in the Gaps.

Ym mis Mawrth 2008, cyhoeddodd Siân ei hunangofiant, dan y teitl *A Funny Kind of Love*.

Yng ngwanwyn 2010, cyflwynodd Siân y gyfres gyntaf o 'The Great Cake Bake' ar Wedding TV.

Ymddangosodd Siân yn sioe realaeth ITV *I'm a Celebrity... Get Me out of Here!*, ond hi oedd y seleb cyntaf i'w gael eu harddel gan bleidlais y cyhoedd. Cymerodd ran yn fersiwn enwogion y sioe deledu Total Wipeout *a* ddarlledwyd ar 18 Medi 2010.

Bywyd personol
--------------

Tra ym Mhrifysgol Caerdydd, cyfarfu Mark Cavendish, perthynas i Ddug a Duges Dyfnaint ac yn awr yn ddyn busnes. Roeddent gyda'i gilydd am 14 o flynyddoedd, ac yn aml yn ymweld â sedd y teulu yn Chatsworth House.

O 2002 bu Siân mewn perthynas â Lembit Öpik, yr AS ar gyfer Sir Drefaldwyn, ac roedd wedi dyweddio iddo o 2004 i fis Hydref 2006. Roeddent yn byw mewn tŷ a brynwyd gyda'i gilydd yn etholaeth Öpik tu allan i'r Drenewydd, Powys, ac roeddent i fod i briodi yn 2006. Cyfarfu'r ddau mewn sesiwn yng nghynhadledd y Democratiaid Rhyddfrydol lle'r oedd y wasg yn cwrdd ag ASau, lle cafodd y ddwy sgwrs ac fe gollodd Siân fodrwy. Daeth Öpik o hyd iddo, ac yna ei golli ei hun, ac yna dod o hyd eto dwy flynedd yn ddiweddarach, gan ei galw hi, roedd ganddi docyn sbâr i fynd i'r Proms, ac wedi hynny cychwynnodd y berthynas. Ymddangosodd gyda Öpik ar *Celebrity Who Wants To Be A Millionaire?*  ar 15 Ebrill 2006, gan ennill £64,000 ar gyfer elusen. Mae hi wedi datgan ei bod yn un o gefnogwyr Plaid Cymru Ym mis Rhagfyr 2006 datgelwyd bod berthynas wedi dod i ben.

Cyfarfu Siân yr entrepreneur rasio modur rasio Jonathan Ashman mewn parti Dydd Gŵyl Dewi yn 2007 a gynhaliwyd gan Ysgrifennydd Gwladol Cymru, Peter Hain ym Mhalas San Steffan. Gofynnodd Ashman i'w phriod ym mis Rhagfyr 2007, ar wyliau, wrth droed Mount Kilimanjaro yn Tanzania. Priododd y cwpl ar 30 Rhagfyr 2007 yng Ngwesty Portmeirion yng Ngwynedd.

Gyrfa
-----

* Cardiff Broadcasting Company (1980-2)
* BBC Wales Today, ymchwilydd (1982-84)
* Bwrdd Datblygu Cymru Wledig, swyddog y wasg (1984-86)
* S4C, cyhoeddwr (1986-88)
* Worldwide TV News (1988-90)
* Tywydd ITV (1990-2014)
* Cyflwynydd How 2 (1997)
* The Apprentice UK (Ymddangosiad byr, mewn hysbysebion ymgyrch; 2008)
* Yswiriant Car Churchill fel y wraig yn bwydo selsig i'r ci.

Cyfeiriadau
-----------

1. ↑  "Siân Lloyd proud to be Welsh". Daily Post. 8 August 2009. Cyrchwyd 2 July 2015.
2. 1 2  Why has Sian Lloyd left ITV?
3. ↑  Quine, Oscar (17 Hydref 2014). "'Never fear what other people think of you,' Sian Lloyd tells pupils". The Independent. Cyrchwyd 1 Ionawr 2015.
4. ↑  Williams, Iolo Wyn (2003). *Our Children's Language: The Welsh-medium Schools of Wales 1939-2000*. Talybont: Y Lolfa. t. 137. ISBN 0 86243 704 0. Cyrchwyd 1 Ionawr 2015.
5. ↑  Sale, Jonathan (10 May 2007). "I'm the world's best crammer". The Independent (at Findarticles.com). Cyrchwyd 22 Gorffennaf 2008.
6. ↑  British Broadcasting Corporation. "BBC Online – Just the Job – Take it from me". Bbc.co.uk. Cyrchwyd 2 Chwefror 2011.
7. ↑  "MY PAP PICS: SIAN LLOYD: 'I never wanted to be a weathergirl'". *Sunday Mirror*. 14 November 2004. Archifwyd o'r gwreiddiol ar 2006-03-26. Cyrchwyd 2016-05-06.
8. ↑  The UK loves Sian Lloyd – official!:southwalesonline.net Archived 29 Medi 2007 at the Wayback Machine.
9. ↑   Archived 22 Ebrill 2009 at the Wayback Machine.
10. ↑  A Funny Kind of Love, 2008, ISBN 978-1-84454-531-5
11. ↑  "Showbiz". This is London. Cyrchwyd 2 Chwefror 2011.[*dolen marw*]
12. ↑  Wales on Sunday (2 Mai 2004). "Sian and Lembit to wed – icWales". Icwales.icnetwork.co.uk. Cyrchwyd 2 Chwefror 2011.
13. ↑  [*dolen marw*]
14. ↑  "Opik and presenter Lloyd separate". *BBC News*. 17 Rhagfyr 2006. Cyrchwyd 23 Mai 2010.
15. ↑  TV presenter Siân Lloyd to wed millionaire IC Wales
16. ↑  Sian's Welsh winter wedding: Weathergirl ties the knot after whirlwind romance, *Daily Mail*, 2 Ionawr 2008
17. ↑  Renaissance's "I Love My Tissues" advert at YouTube
18. ↑  "Churchill dog returns with Sian Lloyd in WCRS ad". *Campaign Livewebsite*. Haymarket. 30 Mehefin 2008. Cyrchwyd 7 May 2009.